Mibu (Tochigi). Yaponiyaning Tochigi prefekturasida joylashgan shaharchadir. 2020-yil 1-avgust holatiga koʻra, shaharchada 16149 ta xonadonda 39158 nafar aholi istiqomat qilgan, aholi zichligi har kvadrat kilometrga 640 nafardan toʻgʻri keladi. Shaharning umumiy maydoni 61,06 kvadrat kilometrni tashkil etadi (23,58 mi²). Geografiyasi. Mibu Tochigi prefekturasining janubiy markazida joylashgan. Shahar Kanto tekisligining shimoliy qismida oʻrnashgan boʻlib, dengiz sathidan 50 dan 100 metrgacha balandlikka ega boʻlib, asosan tekis yerlardan iborat. Shahar boʻylab Kurokava daryosi oqib oʻtadi. Tokio poytaxtidan taxminan 90 kilometr shimolda joylashgan va shimolda prefektura poytaxti Utsunomiya bilan chegaradosh. Shahar hududining taxminan uchdan bir qismi sholizorlar bilan qoplangan. Atrofdagi munitsipalitetlar. Tochigi prefekturasi Iqlimi. Mibu nam kontinental iqlimga ega (Köppen "Cfa") boʻlib, yozi issiq va qishi qattiq qor yogʻishi bilan ajralib turadi. Mibuda oʻrtacha yillik harorat 13,8 °C ni tashkil etadi. Yillik oʻrtacha yogʻin miqdori 1385 mm boʻlib, eng seryogʻin oy sentyabr hisoblanadi. Avgustda eng yuqori harorat 26,1 °C, eng past harorati esa yanvarda, 2,4 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra, Mibu aholisi soni soʻnggi 30 yil ichida nisbatan barqaror boʻlib qolgan. Tarixi. Mibuda Kofun davriga oid koʻplab qabristonlarning qoldiqlarini topish mumkin. Edo davrida, hudud Tokugava syogunati ostida Mibu Domen tomonidan nazorat qilingan. Mibu qal’asi atrofida oʻsgan "Jokamachi" Mibu-shuku boʻlib, Edoni Nikkodagi ziyoratgohlar bilan bogʻlaydigan Nikko Kaido filialidagi pochta stansiyasi vazifasini oʻtagan. Meiji restavratsiyasidan soʻng, 1889-yil 1-aprelda zamonaviy munitsipalitetlar tizimini yaratilishi bilan Shimotsuga tumanida Mibu shahri va Inaba hamda Minami-Inukay qishloqlari tashkil etilgan. Inaba 1954-yil 3-noyabrda Mibu bilan, keyin esa 1955-yil 28-iyulda Minami-Inukai bilan birlashtirildi. Hukumat. Mibu toʻgʻridan-toʻgʻri saylanadigan mer va 16 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. Mibu Tochigi prefekturasi assambleyasiga bitta aʼzodan hissa qoʻshish huquqiga ega. Milliy siyosat nuqtai nazaridan, shahar Yaponiya Diet quyi palatasining Tochigi 4-okrugi tarkibiga kiradi. Iqtisodiyoti. Mibu iqtisodiyoti koʻp jihatdan qishloq xoʻjaligiga asoslangan; ammo, shahar tobora qoʻshni Utsunomiya uchun qatnov shaharchasiga aylanib bormoqda. Taʼlim tizimi. Mibu shaharchasida Dokkyo tibbiyot universitetining kompusi joylashgan. Mibuda sakkizta davlat boshlangʻich maktabi va shahar hukumati tomonidan boshqariladigan ikkita davlat oʻrta maktabi mavjud. Shaharda Tochigi prefekturasi taʼlim kengashi tomonidan boshqariladigan bitta davlat yuqori maktabi mavjud. Bundan tashqari Tochigi prefekturasi tomonidan boshqariladigan yuqori maktab (栃木県立壬生高等学校), Mibu o'rta maktabi hamda Minami o'rta maktabi faoliyat yuritadi Transport. Temir yoʻl. Tobu temir yoʻli — Tobu Utsunomiya liniyasi